Na temelju članka 3. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“ br. 08/09 i 10/09) i članka 49. Statuta Grada Gospića ("Službeni vjesnik Grada Gospića" br. 7/09, 5/10, 7/10 i 01/12, 2/13, 3/13 – p.t, 07/15, 1/18, 3/20 i 1/21), Gradonačelnik Grada Gospića, dana 04. listopada 2023. godine donosi

**Z A K LJ U Č A K**

**o prodaji nekretnine**

**označene kao k. č. br. 3173/4 k.o. Gospić**

**I.**

Prodaje se nekretnina u vlasništvu Grada Gospića na temelju javnog natječaja i uz naknadu utvrđenu po tržišnoj cijeni to:

* **građevinsko zemljište - označeno kao k.č.br. 3173/4, upisano u zemljišne knjige Općinskog suda u Gospiću u z. k. ul. br. 4741 k.o. Gospić, oznake zemljišta – oranica, površine 111 m2.**

**II.**

Početna prodajna cijena nekretnine iz točke I. ovog Zaključka utvrđena je prema Procjembenom elaboratu tržišne vrijednosti nekretnina, izrađenog od strane ovlaštenog stalnog sudskog vještaka građevinske struke Nevena Čačića, spec. ing. aedif., Broj: 2828-2023 od 03. srpnja 2023. godine u iznosu od 3.500,00 eur/ 26.370,75 kn (fiksni tečaj 1 eur = 7.53450 kn).

**III.**

Nekretnina iz točke I. ovog Zaključka izložit će se prodaji putem javnog natječaja. Pri odabiru najpovoljnije ponude Povjerenstvo za raspolaganje nekretninama voditi će se kriterijem visine cijene ponude.

**IV.**

Nadoknada troškova procijene nekretnina, regulirat će se kupoprodajnim Ugovorom na trošak izabranog ponuditelja.

**V.**

S izabranim ponuditeljem zaključit će se kupoprodajni ugovor u roku od 15 dana od dana donošenja Odluke o prihvaćanju ponude.

**VI.**

Zaključak stupa na snagu danom donošenja, a objavit će se u „Službenom vjesniku Grada Gospića“.

KLASA: 940-01/23-01/76

URBROJ: 2125-1-02-23-04

U Gospiću, 4. listopada 2023 godine

GRADONAČELNIK GRADA GOSPIĆA

Karlo Starčević, v.r.